{{Nr| 82 | {{uc|Méliador|fs=75%}} | | b={{Interligne}}}}<poem class="verse">
L’ordenance quant cilz parolle,
Qui moult bien fourma sa parolle.


{{NumVers|2780}} {{Lettrine|C}}{{sc|e}} dist li hiraus en parlant :
« Or oiiés et venés avant
« Dalés moy, qui volés oïr. {{nld|''f. 21 d''}}
« Vous vos devés bien resjoïr
« Entre vous, jones chevaliers :
{{NumVers|2785}} « Je parole a vous tout premiers,
« Car hui toute honneur vous approce.
« Hermons li nobles rois d’Escoce
« Vous fait plainnement a savoir
« Que qui voet Hermondine avoir,
{{NumVers|2790}} « Sa belle fille, en mariage,
« Qui tant est gracieuse et sage,
« Par proece le fault conquerre.
« Bien est voirs que le font requerre
« Roy, duc et conte dusqu’a .{{sc|x}}. ;
{{NumVers|2795}} « Mais cascuns s’en va escondis,
« Car elle est a ce ordenée
« Et de volenté adonnée,
« Et se l’a dit au roy son pere,
« Qui bien son estat considere,
{{NumVers|2800}} « Que ja est riche d’avantage
« Et hoirs de tres grant hiretage,
« Se ne voelt nul mari avoir,
« Ne pour terre, ne pour avoir,
« Se il n’est telz sans entre .{{sc|ii}}.
{{NumVers|2805}} « De tous les aultres li plus preus.
« En cel estat est et demeure ;
« Ne pour cause c’on y labeure,
« Ne c’on li puist hommes prisier,
« On ne li poet son coer brisier.
{{NumVers|2810}} « En ce point est et demorra,
« Et, s’il besongne, elle y morra.
</poem>
<references/>
Froissart - Méliador, tome 1.djvu/162